PELASTUKSEN SOFAR
Armoa ja rauhaa Herramme Jeshuan nimessä!
On hienoa taas olla kanssanne. - Aivan. Tervetuloa takaisin!
Tänään puhun Salomosta ja Danielista.
Kerron näiden kahden suurmiehen erilaisuudesta.
Ennen sitä käsittelen loppuun sen, mistä puhuimme viimeksi.
Puhuimme ilmaisusta "pakod pakadti".
Toivottavasti muistatte sen, koska siinä on syvällinen totuus, -
joka täytyy ymmärtää ja ottaa ohjenuoraksi.
Siunattu on se, joka antaa totuuden ohjata itseään.
Kerron tästä hieman lisää ennen siirtymistä Salomoon ja Danieliin.
"Pakod pakadti" esiintyy useissa raamatunkohdissa.
Tänään tarkastelemme Psalmia 8.
Viimeksi puhuimme 2. Moos. 3:sta, -
jossa Jumala sanoo pitävänsä huolen Israelista.
Hepreaksi siinä sanotaan "pakod pakadti".
Ps. 8:4: "...niin mikä on ihminen, että sinä häntä muistat, -
tai ihmislapsi, että pidät hänestä huolen?"
Käännöksissä sanotaan "pidät hänestä huolen".
Hepreaksi siinä on "pakod"-verbi: -
"...ben adam ki tifkedehu".
Tämän tutun Psalmin kirjoittaja huudahtaa: -
"Mikä olen minä tomukasa, että Sinä vierailet luonani?"
Ja kun Hän vierailee, Hän myös komentaa.
Hän pyytää, että annamme Hänen olla komentajamme.
Toistan: Raamatussa Jumala ei koskaan vieraile ihmisen luona -
antaakseen tunne-elämyksiä.
Hän tulee aina antamaan selvän komennon.
Velvollisuutemme on antaa Hänen olla komentajamme.
Tämä näkyy myös Apostolien teoissa.
Siinä Pyhä Henki liittyy aina todistamiseen ja evankeliointiin, -
eikä niinkään ylistykseen ja rukoukseen seurakunnassa.
Tietysti Pyhä Henki oli silloinkin läsnä, -
mutta Pyhän Hengen läsnäolo liittyi erityisesti julistustoimintaan.
Uuden liiton käsky on: "Tehkää kaikki kansat minun opetuslapsikseni!"
Jeremialle käsky oli: "Mene ja puhu..."
Gideonille se oli: "Vapauta Israel Midianin kourista!"
Joosualle se oli: "Vie kansa luvattuun maahan!" Ja niin edelleen.
Meidän käskymme on: "Tehkää opetuslapsia!"
Pyhä Henki mainitaan Apostolien teoissa lähes aina evankelioinnin -
ja Herran kuoleman ja ylös- nousemuksen julistuksen yhteydessä.
Hengen tottelemisessa on kyse Kuningaskunnan edistämisestä.
Nyt Salomoon ja Danieliin.
Kaksi upeaa miestä. Salomo oli hyvin viisas.
Hän pyysi Jumalalta viisautta, -
kun Jumala sanoi, että hän saisi mitä vain pyytäisi.
99 % tämän maailman ihmisistä pyytäisi rikkautta ja menestystä.
Salomo pyysi viisautta johtaa kansaansa.
Sitä Jumala antoi.
Salomo oli kaikkien aikojen viisain mies.
Entä mitä Danielista sanotaan?
Hän oli muita kymmenen kertaa viisaampi.
On tärkeää huomata, mihin Salomo ja Daniel päätyivät -
ja miten he toimivat uskossa.
Dan. 1:8: "Mutta Daniel päätti lujasti olla saastuttamatta itseään -
kuninkaan pöydän ruualla ja viinillä, jota tämä joi, -
ja anoi hoviherrain päälliköltä, ettei hänen tarvitsisi itseään saastuttaa.
Ja Jumala salli Danielin saada suosion ja armon -
hoviherrain päällikön edessä."
Danielhan oli hyvin nuori.
Ehkä 18 vuotias. Hänet oli tuotu Juudasta ylimystön joukossa.
Monet pakkosiirtolaiset varmaankin ajattelivat: -
"Jumala ei välittänyt minusta, joten en minäkään välitä Hänestä".
Tämä nuorukainen otti kuitenkin Jumalan vakavissaan.
Hän halusi noudattaa Jumalan käskyjä tarkkaan.
Hän ei halunnut riskeerata mitään.
Olisi hän ehkä saanut syödä jotain, eikä viininkään juonti ollut kielletty.
Hän meni vielä pidemmälle, ettei vain rikkoisi mitään käskyä.
Se on hämmästyttävää.
Hän oli orjana vieraassa maassa ilman oikeuksia.
Silti hän teki parhaansa miellyttääkseen Jumalaa.
Hän ei suostunut mukautumaan maailman tapoihin.
Hän kulki kaidan tien keskellä varmuuden vuoksi.
Nykyään monet kristityt kulkevat kaidan tien reunalla.
Haluan avata silmänne näkemään, -
mitä on olla todellinen Jumalan mies tai nainen.
Monille riittää vain hoippua reunalla, kunhan ei putoa.
"Teen syntiä vain vähän, ja selviän siitä!"
Ei! Daniel tahtoi kulkea kaidan tien keskellä.
Ei hän ajatellut: -
"Miten paljon voin tehdä syntiä ilman seuraamuksia?"
"Miten paljon voin nauttia maailmasta menettämättä Jumalan valtakuntaa?"
Nykyään on vielä pahempaa, koska nyt puhutaan Jumalan armosta -
ja korostetaan, että Hän haluaa antaa anteeksi.
Silloin usein unohtuu, että synnillä on hintansa.
Salomollekin kävi samoin. Jumala oli siunannut häntä valtavasti.
Hän oli viisaampi kuin kukaan tässä maailmassa.
Hänellä oli kaikki edellytykset elää Jumalalle.
Ei hän koskaan päättänyt luopua Jumalasta.
Hän kuitenkin alkoi luisua pois.
Ensin hän nai yhden pakananaisen.
Jumala kielsi häntä, koska he tuovat mukanaan oman uskontonsa.
Hän otti sen vaimon, ja sitten toisen.
Hän teki tällaisia pieniä kompromisseja.
Tämä on vaarana tämän päivän uskovilla.
Harva päättää yhtäkkiä olla seuraamatta Jumalaa.
Sen sijaan teemme pikkuasian, josta omatuntomme soimaa meitä.
Seuraavalla kerralla omatunto on kuitenkin hiljaisempi.
Huomaamme, että elämä jatkuu.
Seurakuntakaan ei huomannut mitään.
Jatkamme sitä yhä pidemmälle.
Tämä tulee aina mieleeni lukiessani Salomosta.
Hänellä oli paljon viisautta, mutta hän ei soveltanut sitä.
Se johti tragediaan.
Menemme tauolle. Katsokaa, mitä Jumala tekee Israelin kaduilla.
Ilman tukeanne emme voisi vaikuttaa tällä tavoin -
Jumalan kansaan luvatussa maassa.
JUUTALAISELLE ENSIN 2013 KESÄKAMPANJA
On ihmeellistä nähdä, -
kun Israelin kansa avautuu arvioimaan uudelleen -
kantaansa Jeshuaa kohtaan.
Heille täytyy kertoa -
rabbiinisen juutalaisuuden ja Raamatun totuuden ero.
Israelin keskellä on lunastus ja pelastus.
He eivät tiedä sitä, mutta emme jätä heitä tietämättömyyteensä.
Kansojen pyhien kanssa kerromme, -
mitä on todellinen raamatullinen juutalaisuus.
Rukoilen, että heräätte ja tajuatte, että Jeshua oli juutalainen, -
eikä Hänen tarkoituksensa ollut tuoda maailmaan uutta uskontoa, -
ja miten paljon velkaa olette Israelille.
Tulkaa mukaan ja vastatkaa Jumalan kaipuuseen: -
"Kuinka usein minä olenkaan tahtonut koota sinun lapsesi, -
niinkuin kana kokoaa poikansa siipiensä alle".
Nyt on aika koota tämä kansa Israelin Pyhän siipien alle.
Siunausta!
Haluatko osallistua Jumalan lopun aikojen suunnitelmaan?
Tahdotko olla mukana, kun Jumala koskettaa kansaansa Israelissa?
Tule Trumpet of Salvationiin!
Opi kertomaan evankeliumia juutalaisesta näkökulmasta.
Koulussamme opit todistamaan juutalaisille.
Saat opetusta Raamatusta, Israelin historiasta ja nykypäivästä, -
sekä koskettamaan juutalaisten sydämiä sanomalla Jeesuksesta.
Sitten voit hyödyntää oppimaasi Juutalaiselle ensin -kampanjassa -
osoittaessasi kaduilla Jumalan rakkautta kansaansa kohtaan.
Liityt kansainväliseen uskovien ryhmään.
Heillä on sama näky kuin sinulla. Saat elinikäisiä yhteyksiä.
Tietysti tutustut myös Israelin nähtävyyksiin -
ja opit niiden raamatullisen merkityksen.
Olitpa 18- tai 80-vuotias, -
tulitpa viikoksi tai kolmeksi kuukaudeksi, -
Trumpet of Salvation on kokemus, joka muuttaa elämäsi.
Jos tahdot vain matkailla, lomapaketteja on paljon.
Mutta jos tahdot tehdä historiaa, Trumpet of Salvation on sinua varten!
JUUTALAISELLE ENSIN 2013 KESÄKAMPANJA
Uskoni on vahvistunut.
Olen saanut hyviä kokemuksia.
Suurinta täällä oli ymmärtää, -
että vaikka israelilaisten ajattelutapa on erilainen, -
he ovat kuitenkin ihmisiä, joille voi kertoa evankeliumia -
liittämällä se heidän arkielämäänsä.
Uskoni on kasvanut nähtyäni, miten Pyhä Henki toimii.
Henkilökohtaisella tasolla näiden kahden viikon aikana -
Jumala on näyttänyt minulle, että olen ollut perfektionisti.
Hän opetti minulle, että on mahdotonta olla täydellinen, -
ja että saan vain olla oma itseni.
Eikö ollutkin hienoa nähdä, mitä Jumala tekee Israelissa?
Olen ollut Israelissa 17 vuotta, ja näen tätä koko ajan, -
mutta minua hämmästyttää vieläkin, -
miten Jumala käyttää meitä tavallisia ihmisiä.
Todellisuudessa Hän tekee kaiken työn, -
mutta Hän antaa meidän osallistua suunnitelmaansa.
Kutsumme teidät jälleen mukaan kokemukseen, -
joka muuttaa elämänne.
Mikä sitten onkin ikäsi, kotimaasi tai koulutuksesi, -
vaikka et olisikaan käynyt lukiota loppuun, kuten minä, -
tai raamattukoulua, -
Jumala katsoo sydämeen.
Jos tarjoudut käytettäväksi, Jumala voi tehdä ihmeitä kauttasi.
Ihmisiä tulee tänne viikoksi tai kolmeksi kuukaudeksi.
Jotkut tulevat vuodeksi tai kahdeksi.
Monet ovat sanoneet, -
että he ovat käyneet seurakunnassa 20 vuotta, -
mutta he ovat oppineet täällä 21 päivässä enemmän.
Tästä on kyse. Eräs asia ennen kuin jatkamme Danielista ja Salomosta.
Olemme oppineet suuren asian itse Herralta.
Mitä Matt. 9:n lopussa näkyy?
Herra tekee kaiken työn, opetuksen ja ihmeet, -
ja opetuslapset ovat vain katsojia.
He kuulevat ja tarkkailevat Häntä.
Herra tietää, että ihmiset unohtavat kuulemansa nopeasti.
Mutta kun he näkevät saarnaajan elävän saarnansa mukaisesti, -
he ymmärtävät ja heidän elämänsä alkaa muuttua.
Jeshua tietää, että vain tekemällä ihmiset muuttuvat.
Silloin he voivat muuttaa ympäristöäänkin.
Matt. 10:ssä Jeshua lähettää opetuslapset.
He olivat kuunnelleet ja tarkkailleet tarpeeksi.
Heidän oli aika ryhtyä työhön. Sitä mekin teemme täällä.
Takaisin Salomoon ja Danieliin.
Seurakunnan tehtävä on antaa henkensä, niin kuin Herra antoi.
Mehän kuljemme Herramme askelissa.
Salomon kirjoittamat Sananlaskut ovat viisaita elämänohjeita.
Esimerkiksi nämä kaksi tuttua jaetta, Sananl. 3:5-6: -
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa."
Tämä mies antoi näin viisaita elämänohjeita, -
mutta ei elänyt niiden mukaan.
Tästä Pyhä Henki varoittaa sydämessäni.
Moni meistä pystyy opettamaan, antamaan hyviä neuvoja, -
saarnaamaan ja esiintymään upeasti väkijoukon edessä, -
mutta sydän on aivan muualla.
Näin kävi Salomolle.
Hän opetti näin viisaasti, -
mutta hän antoi naisen harhauttaa hänet pois Israelin Jumalan luota.
Sen seurauksena Jumala jakoi hänen kuningaskuntansa kahtia.
Kuitenkin kyse on viisaasta ja ymmärtävästä miehestä.
Hän kirjoitti Sananlaskut, -
jotka opettavat meille miten elää Jumalalle.
Itse hän kuitenkin oli häpeäksi Israelin Pyhälle.
Siksi Israelin kuningaskunta jakaantui.
Tämä meidänkin on muistettava opettaessamme teitä.
Tarkoitan pastoreita ja johtajia.
Tiedämme kyllä totuuden ja osaamme puhua hyvin, -
mutta todellinen testi on se, miten elämme, kun kukaan ei näe, -
ja mitä sydämessämme tapahtuu.
Vain Jumala tuntee kaikkien seurakunnassa opettavien sydämen.
Kiitän Jumalaa siitä viisaudesta, jota Hän antoi alusta asti, -
että ympäröimme itsemme aina ihmisillä.
Elämme yhteisöllistä elämää aina tilivelvollisena muille -
ja evankelioimme kaduilla.
Se on terveen elämän perusta niin yksilölle kuin Herran ruumiillekin.
Kuullessasi tämän ajattelet ehkä: -
"Mutta minähän seuraan Herraa ja teen mitä Hän käskee".
Laajasti katsottuna ehkä teetkin niin, -
mutta kehotan kiinnittämään huomiota pikku yksityiskohtiin, -
niihin päivittäisiin pikku päätöksiin, -
joista Raamattukaan ei ehkä sano mitään tarkkaa.
Kuuntele silloinkin Pyhän Hengen hiljaista tuulen hyminää, -
vaikka toiset uskovat sanoisivatkin, ettei Jumala välitä.
Kuuntele aina omaatuntoasi ja Pyhää Henkeä.
Emmehän me halua, että yksi pieni virhe johtaa toiseen, kuten Salomolla.
Se alkaa aina pikkujutuista, joista omatunto hieman vaivaa.
Kun sitä jatkaa, omatunto lopulta nukahtaa.
Silloin se ei enää tuomitse, vaikka tekisi mitä. Varo sitä!
Todellisen opetuslapsen merkki on toimiva omatunto.
Omatunto ja Pyhän Hengen tuomitseminen on ihmeellinen asia.
Pyhä Henki sanoo sisällämme, miten tulee elää.
Meidät on kutsuttu vaeltamaan Hengessä.
Jatkamme tästä ensi viikolla.
Kiitos teille sydämemme pohjasta. Elisheva?
On hienoa olla kanssanne.
Emme näe teitä, mutta voimme kuvitella teidän istuvan siellä.
Tiedämme, että rukoilette puolestamme.
Tukenne on meille tärkeää. Kiitos!
Emme voisi tehdä tätä ilman teitä.
Jumala siunatkoon ja rohkaiskoon teitä olemaan siunauksena muille.
Emme lupaa teille, että Jumala antaa teille menestyksen.
Meillä ei ole mitään tekemistä nykyaikaisen menestysopin kanssa.
Kehotamme olemaan siunauksena muille ja Jumalalle.
Jumala siunatkoon oman viisautensa ja armonsa mukaan.
Antakoon Jumala mielisuosionsa sinulle, -
kun etsit ensin Hänen valtakuntaansa.
Rakkaat terveiset täältä Israelista! Shalom!
Olemme olleet täällä Israelissa -
yli 30 vuotta -
kaduilla -
tuomassa ilosanomaa Jeesuksesta -
hinnasta välittämättä.
Lähetyssaarnaajia! Häipykää!
Ettekö häpeä!
Jos tulette takaisin, niin lyömme niin että veri virtaa!
Rukouksenne ja tukenne -
auttavat meitä viemään pelastuksen sanomaa -
Hänen rakkaalle kansalleen.
Te teette tämän mahdolliseksi.
Tulkaa mukaan Trumpet of Salvationin perheeseen!
Soita ruudussa näkyvään numeroon.
Suomennos: Hannele Tainio